Source: http://inatsisit.gl/Lov?rid=%7B8DB8C058-6F53-47F0-9C68-1F4CFD1D583B%7D&sc_lang=kl-GL
Timestamp: 2020-01-18 11:31:31+00:00
Document Index: 5643933

Matched Legal Cases: ['§ 17', '§ 23', '§ 1', '§ 2', '§ 3', '§ 4', '§ 5', '§ 2', '§ 23', '§ 6']

Inuutissarsiutigalugu aalisarneq pillugu inatsisartut irtatsisaat nr. 11 21. november 1984-imeersumi §§ 17 imm. 1 aamma §§ 23-imi imm. 2 naapertorlugu aalajangerneqarpoq:
§ 1. Nalunaarummi pineqarput kalaallit aalisariutaat aalisarsinnaanermut akuersissuteqartut.
§ 2. Angallatit tamarmik radiokkut attaveqarfigineqartarnerminni ilisarnaatertik nunarsuarmut tamarmut atuuttoq nalunaaqutsiussimassavaat qaqortumik tunngavilerlugu qernertumik qalipallugu.
Imm. 2. Nalunaaqutsiussaq angallatip saneraaniissaaq illuttut allagartanngorlugu, sapinngisamillu qutissumiitinneqassapput, soorlu aquttarfiup imaluunniit qummut uigunerata saneraaniissallutik.
§ 3. Angallatini angissutsimut uppernarsaat malillugu 80 BRT/BT 80-usuni imaluurtniit taakkunannga anginerusuni ilisarnaatit ataasiakkaat allaneri minnerpaamik 100 cm-isut portutigissapput 15 cm-inik silissuseqassallutik.
Imm. 2. Angallatinilu angissutsimut uppernarsaat malillugu 80 BRT/BT 80-inik mikinerusuni ilisarnaatit ataasiakkaat allanneri minnerpaamik 50-cm-isut portutigissapput 8 cm-inillu silissuseqassallutik.
Imm. 3. Angallatit angissusii nalunaarummi nalunaarsorneqarsimapput folketingip inatsisaani nr. 203-mi 18. maj 1977-imeersumi umiarsuarnik uuttuisarnermut tunngasumi aamma maleruagassat siusinnerusukkut atuuttut malillugit. Angallatip angissutsimut uppernarsaataani aalajangiisuusarpoq angallammut pineqartumut nalunaarummi usitussutsimut killigititap sorliup atorneqarsimanera aallaavigalugu.
§ 4. Nalunaaqutsiussat tamatigut erseqqissuussapput ajornakusoornanngitsumillu atuarneqarsinnaassallutik.
§ 5. §§ 2, 3 aamma 4-mik unioqqutitsisoq pillaatissinneqassaaq akiliisitaanermik. Unioqqutitsinerlu kinguneqarsinnaavoq akuersissummik arsaagaanermik.
Imm. 2. Unioqqutitsisimasoq aktieselskabimit, andelsselskabimit assigisaannilluunniit pigineqarpat, aalisarnermut inatsimmi § 23, imm. 3 malillugu selskabit akiliinissamut akisussaatinrteqarsinnaapput.
Imm. 3. Nalunaarummik unioqqutitsisut suliarineqarneri suliarineqartassapput aalisarnermi inatsisip maleruagassai tunngavigalugit.
§ 6. Nalunaarut atuutilissaaq 1. juni 1988-imiit.
Nuuk, ulloq 2. marts 1988
bkg_nr_03 1988_bilag_grl htm